paragraph_text: Školovao se u City School u New Yorku te nastavio školovanje na Sveučilištu Columbia. Daljnje školovanje prekinuo je zbog II. svjetskog rata u kojem je služio kao meteorološki časnik. Nakon rata nastavio je školovanje na Sveučilištu Columbia te kao predavač na Sveučilištu u Chicagu. Godine 1949. postao je predavač na Sveučilištu Stanford, gdje je postao i profesor ekonomskih i statistickih istraživanja. 1968. postao je profesor ekonomije na Sveučilištu Harvard. Bio je i počasni profesor na Institutu za napredne studije u Beču. Bio je član Udruženja za društvena istraživanja (1952); član Centra za napredne studije u biheviorističkim znanostima (1956 - 57); ekonomist u Vijeću ekonomskih savjetnika UN-a (1962); voditelj Odjela za ekonomiju u Stanfordu (1953 - 56, 1962 - 63); član Sveučilišta u Cambridgeu. Primio je priznanje John Bates Clark od Američkog ekonomskog udruženja 1957. Član je Američke akademije znanosti i umjetnosti, Ekonometrijskog društva, Instituta za matematičku statistiku i Američkog statističkog udruženja. Primio je počasne doktorate od Sveučilišta u Chicagu, New Yorku i Beču. Bio je i predsjednik konometrijskog udruženja, Instituta za poduzetništvo te Američkog ekonomskog  udruženja.